05/04/2021 | Administración LocalMunicipal
Aranga
Secretaría - Intervención
Aprobación definitiva da modificación do PXOM. Normativa e ordenanzas

Mediante a Orde do 10 de febreiro de 2021 a Consellería de Medio Ambiente, Territorio e Vivenda da Xunta de Galicia prestou aprobación definitiva á modificación puntual do Plan Xeral de Ordenación Municipal do concello de Aranga (A Coruña) para a clasificación de solo urbanizable industrial con ordenación detalada dun sector do SUND I3. Inscrito no Rexistro de Planeamento Urbanístico, de conformidade co establecido nos artigos 82 e 88.4 da Lei 2/2016 do Solo de Galicia, procéde conforme a orde da consellería, a publicarse a normativa e ordenanzas da modificación aprobada: “5. NORMATIVA 5.1. INNECESARIEDADE DE MODIFICACIÓN DA NORMATIVA PXOM. Como xa se avanzou, a normativa do PXOM vixente contempla disposicións relativas ao solo urbanizable non delimitado, que nalgúns puntos non se axustan perfectamente ás propostas na MP. Sen embargo, considérase que a modificación puntual pode plantexarse sen necesidade de modificar a normativa PXOM, en tanto que o desenvolvemento proposto encaixa nos supostos da Disposición Transitoria Sétima da Lei do Solo de Galicia, referida aos asentamentos xurdidos ao marxe do planeamento: 1.–Os asentamentos xurdidos á marxe do planeamento urbanístico antes da entrada en vigor da Lei 9/2002, do 30 de decembro, que non se integren na malla urbana ou na rede de núcleos, e que precisen de accións de recualificación para acadar os obxectivos de calidade de vida, cohesión social e integridade ambiental e paisaxística, clasificaranse como solo urbanizable, cumprindo os seguintes requisitos: a) A edificabilidade total do sector non poderá exceder o dobre da realmente existente. b) No caso do solo rústico de especial protección, será necesario obter a autorización ou o informe favorable do órgano que teña a competencia sectorial correspondente. c) Resultarán aplicables as previsións contidas nesta lei para o solo urbanizable. d) O plan poderá reducir ou eliminar xustificadamente as reservas de solo para dotacións públicas e, se é o caso, para vivendas suxeitas a algún réxime de protección pública establecidas por esta lei.5.2. NORMATIVA ESPECÍFICA PARA O ÁMBITO DA MP I.–NORMAS XERAIS ART.1.–NATUREZA, ÁMBITO E VIXENCIA. A presente Modificación Puntual delimita e ordena detalladamente unha parte do solo urbanizable non delimitado Industrial I3 do PXOM vixente de Aranga, que pasará a identificarse como Sector I4. As ordenanzas contidas nesta MP serán de aplicación obrigatoria para a redacción de Estudos de detalle, Proxectos de Urbanización e de Edificación, de Equidistribución e de Parcelación, tanto privadas como de carácter público que se pretendan desenvolver dentro do ámbito do sector I4, obxeto desta Modificación Puntual. A súa vixencia será indefinida ate a súa revisión ou derogación por medio dun documento urbanísticio de rango igual ou superior. ART.2.–RELACIÓN CO PLANEAMENTO VIXENTE DE ARANGA. En tódolos puntos non desenvoltos na presente MP estarase ao disposto no PXOM do Concello de Aranga. ART.3.–ALCANCE NORMATIVO. O alcance normativo da MP deriva do contido normativo dos documentos que a integran: Normativa, Estratexia e Planos de Ordenación, que terán carácter vinculante. II.–NORMAS DE URBANIZACIÓN ART.4.–OBRIGATORIEDADE. Para o desenrolo do Sector I4 redactaranse Proxectos de Urbanización que terán en conta a presente normativa, e a do PXOM de Aranga, ademáis doutra lexislación ou normativa de carácter sectorial que lle sexan de aplicación. ART.5.–OBXECTO E ALCANCE DOS PROXECTOS DE URBANIZACIÓN.1.–Os proxectos de urbanización teñen por obxecto a definición técnica precisa para levar a cabo a execución da urbanización definida no sector I4.2.–Os proxectos de Urbanización non poderán cambiar as determinacións da presente MP en canto a ordenación, niveis de uso e intensidade. Todo o máis poderá realizar axustes de detalle froito do proceso de adaptación das determinacións á realidade física.3.–A efectos do alcance dos Proxectos, as obras de urbanización despézanse nos seguintes puntos: – Apertura de viario e aparcamento en superficie – Tratamento de superficies, pavimentación – Xardinería e acondicionamento de espazos públicos – Redes de distribución (auga, gas, electricidade, telecomunicacións) – Alumado público – Redes de evacuación de augas pluviais e residuais – Outros 4.–Os Proxectos de Urbanización deberán resolver adecuadamente os enlaces dos servizos existentes exteriores ao ámbito nos termos expresados na presente MP, comprobando en calquera caso a capacidade destes para soportar as cargas engadidas pola nova urbanización.5.–Os Proxectos de urbanización darán cumprimento das diferentes lexislacións sectoriais e específicas que correspondan a cada caso, en especial, á lexislación sobre accesibilidade e supresión de barreiras. ART.6.–CONDICIÓNS DE ABASTECEMENTO DE AUGA. Establécese unha dotación mínima de 0.25 l/sg para o sector. As conducións situaranse a unha profundidade mínima de 0,60 m e irán reforzadas con envolvente de formigón nos cruces de calzada. Os tubos de auga potable irán sempre a cota superior ás de saneamento. O alonxamento vertical mínimo entre ditos tubos será de 0,30 metros. ART.7.–CONDICIÓNS DE SANEAMENTO. O saneamento realizarase cun sistema separativo, tal e como se reflicte nos Planos de Ordenación. Para o cálculo da rede de augas residuais, tomarase a referencia de 0.25 l/sg. Para o cálculo da rede de augas pluviais, os caudais tomaranse de datos pluviométricos oficiais. Ámbalas dúas redes realizaranse en condutos ou colectores soterrados, intercalando os pozos de rexistro necesarios para as acometidas dende os rueiros edificables no caso da rede de residuais, como dos sumidoiros no caso das pluviais. Para evitar grandes velocidades de evacuación, colocaranse pozos de resalto. A pendente mínima será do 0,5%. Nos inicios da rede de residuais, disporanse cámaras de descarga automática co obxecto de paliar os problemas derivados da baixa velocidade na época de estiaxe. O diámetro das conducións non será inferior a 20 cm. A velocidade de evacuación estará comprendida entre 4 e 0,6 metros por segundo. Esixirase, previo vertido á rede pública, a correspondente predepuración cando a composición do vertido non se axuste ás directrices do Medio Ambiente ou se supere a capacidade técnica da depuradora municipal. ART.8.–CONDICIÓNS DA REDE DE ALUMADO PÚLICO. Disporase dun armario illante con equipo de medida. Acaroado a este instalarase outro cos equipos de protección e accionamento axeitados, con posibilidade de dotación de célula fotoeléctrica e temporizador. As seccións do condutor calcularanse tendo en conta os dous efectos de densidade de corrente e de caída de tensión, non sendo esta superior ao 3% dende a orixe da instalación, segundo a Instrución do Regulamento Electrotécnico de Baixa Tensión. Realizarase un estudo luminotécnico tendente a minimizar a contaminación luminosa. ART.9.–CONDICIÓNS DA REDE DE TELECOMUNICACIÓNS. Deixarase prevista unha rede de telefonía e telecomunicacións. A instalación irá sempre baixo a beirarrúa, establecéndose un mínimo de 4 tubos de PVC de diámetro 63 mm. Será de aplicación a lexislación vixente en materia de telecomunicacións. ART.10.–RECOLLIDA DE LIXO. Para o almacenamento dos lixos da urbanización, habilitaranse espazos que terán capacidade suficiente para albergar os contedores necesarios, conforme ao número, tamaño e tipo dos existentes no Concello e o seu sistema de recollida selectiva. Deseñaranse no Proxecto de Urbanización cos criterios básicos de funcionalidade e capacidade de minimizar o impacto visual dos contedores. ART.11.–MOBILIARIO URBANO. O Proxecto de Urbanización definirá e localizará os elementos de mobiliario urbano que como mínimo serán os seguintes: – Elementos de alumado. – Papeleiras. – Sinalización de fincas. A colocación destes elementos en relación aos espazos peonís, deberán cumprir as distancias mínimas expostas na lexislación sobre accesibilidade e supresión de barreiras arquitectónicas. ART.12.–CONSERVACIÓN DA URBANIZACIÓN. Unha vez recibidas as obras de urbanización do sector por parte do concello de Aranga, procederase a constituír a correspondente Entidade de Conservación, a cal asumirá os gastos de mantemento da urbanización por tempo indefinido. Dentro do concepto de conservación da urbanización inclúese a necesidade de elaborar un plan de prevención e defensa contra os incendios forestais, consonte o establecido no artigo 23.2 da Lei 3/2007 de prevención e defensa contra os incendios forestais de Galicia, e tamén a elaboración do plan de seguimento ambiental. III.–DETERMINACIÓNS ESPECÍFICAS PARA O ÁMBITO MP ART.13.–DELIMITACIÓN. A delimitación do Sector I4 será a reflectida nos planos de ordenación desta modificación puntual, cunha superficie de 14.690,7m² e un área de reparto de 16.749,6 m². IV.–NORMATIVA ESPECÍFICA DO ÁMBITO MP ART.14.–USOS GLOBAIS. Empregarase a definición de usos e a táboa de compatibilidade da Normativa do PXOM de Aranga. Establécese como uso global o Industrial en todas as súas categorías excepto a 5.ª, o cal representará a lo menos o 60% do aproveitamento lucrativo total do sector previsto, tal e como se especifica para o ámbito de solo urbanizable non delimitado do PXOM de Aranga. Expresamente, recoñécense como usos permitidos os seguintes:  Loxístico  Comercial  Administrativo  Hosteleiro para uso exclusivo dos traballadores do sector ART.15.–ZONIFICACIÓN. Establécese unha única parcela con aproveitamento lucrativo, que será a de uso industrial. Non se definen parcelas de uso público a maiores dos espazos definidos como viario. ART.16.–PARÁMETROS URBANÍSTICOS. ART.17.–ZONIFICACIÓN ACÚSTICA. Segundo a normativa sectorial en vigor, establécense os seguintes obxectivos de calidade acústica asociados aos usos previstos dentro do Sector I4: Fíxase porén, unha única zonificación dentro do sector I4, identificado como área acústica tipo b, tendo en conta non só os usos globais do sector en cuestión, senón tamén vocación industrial do solo urbanizable non delimitado no que se inscribe. ART.18.–SISTEMA VIARIO. Estarase ao disposto ao respecto do sistema viario na normativa do PXOM de Aranga. Identifícase no que respecta ao ámbito de modificación puntual, nos planos de ordenación incluídos nela. En relación ao sistema xeral viario, recoméndase na franxa de afección (segundo a definición da Lei de Carreteras 37/2015, do 29 de setembro) a plantación de especies arbóreas autóctonas de porte frondoso, a fin de que contribúan á integración paisaxística, protección visual e acústica do ámbito industrial. Sen embargo lémbrase que nesta zona para executar calquera tipo de obras ou instalacións fixas ou provisionais, modificar o uso ou destino das existentes e plantar ou talar árbores, requirirase a previa autorización do Ministerio de Fomento (art.42 LC 37/2015). CONSIDERACIÓNS A TER EN CONTA RESPECTO DA ESTRADA NVI, (AVANZADAS NO INFORME RELATIVO Á APROBACIÓN INICIAL DA MP) – Tódalas canalizacións de nova implantación, abastecemento, saneamento, pluviais etc ubicaránse fora do dominio público da estrada NVI, e da zona expropiada. – Non se imporán novas afeccións á NVI, polo que salvo xustificación, a rede de pluviais verterá aos viais municipais perpendiculares á NVI. – Non se permitirán canalizacións dentro da rede de drenaxe da estrada. – As obras que supoñan edificación planificaranse fora da liña límite de edificación. – O arbolado poderá autorizarse fora da zona de dominio público sempre que non dificulte a visibilidade da estrada nin a seguridade da circulación vial. – As actuación na zona de afección da estrada requirirán previa autorización do Ministerio de Fomento. – Darase cumprimento do disposto na lexislación sobre ruído. Con carácter previo ao outorgamento de licencias de edificación levaranse a cabo os estudos correspondentes de determinación de niveis sonoros, establecendo as limitacións á edificabilidade ou dispoñendo medios de protección acústica necesarios no caso de superar os niveis permitidos. Os medios de protección deberán ser autorizados polo Ministerio de Fomento se afectasen ás zonas de protección do viario, podendo implantarse en zonas de dominio público. ART.19.–ORDENANZAS DE APLICACIÓN.1.–SOLO RÚSTICO DE ESPECIAL PROTECCIÓN DAS INFRAESTRUTURAS. Identifícase no que respecta ao ámbito de modificación puntual, nos planos de ordenación incluídos nela. Aplicaráselle o disposto na Lei do Solo de Galicia para este tipo de solo, tal e como se dispón na DT1.ª da citada lei, en tanto que o PXOM de Aranga en vigor non está adaptado á mesma.2.–ORDENANZA 1, INDUSTRIAL. a) Definición. Comprende o ámbito designado no Sector I4, destinado a actividades industriais de acordo á definición de usos e á táboa de compatibilidade de usos do PXOM de Aranga. b) Condicións de tipoloxía e uso. Admítese o uso industrial en todas as súas categorías. A tipoloxía admitida é de tipo acaroada lateralmente. c) Condicións especiais da parcela.  Parcela mínima: 1.000 m²  Fronte mínima: 12 m  Condición de forma: A parcela edificable terá unha forma tal que permita inscribir nela un círculo de 12 metros. d) Condicións de ocupación da parcela.  Ocupación máxima, non se fixa.  Recuamentos e separacións: Os establecidos graficamente nos planos de ordenación da modificación puntual.  Parcela mínima: 1.000 m² e) Condicións de volume e forma da edificación.  Altura máxima: 12 m.  Edificabilidade. –As parcelas resultantes non ocupadas pola edificación dispoñen dunha edificabilidade de 3.932 m².  Sotos e semisotos. –Permítese a construción de planta soto e semisoto, coas limitacións establecidas no Título III sobre medición de alturas do PXOM de Aranga, e cumprindo os recuamentos expresados graficamente nos planos de ordenación da MP.  Construcións permitidas por riba da altura máxima. Forma da cuberta. Por riba da altura máxima só se permite a construción da cuberta e os seus elementos asociados, tal e como se describe no artigo 3.2.4. para Cubertas en ámbitos de uso industrial da Normativa do PXOM de Aranga. f) Condicións hixiénicas, de seguridade e estéticas.  Aplicaranse as normativas específicas da actividade que corresponda, ademais das expostas con carácter xeral no Título IV da normativa do PXOM de Aranga.  Cumpriranse os obxectivos de calidade acústica fixados para as zonas de uso predominante industrial no Real Decreto 1367/2007 de 19 de outubro, polo que se desenrola a Ley 37/2003, do 17 de novembro, do Ruido, no referente a zonificación acústica, obxectivos de calidade e emisión acústicas.  As industrias están obrigadas a resolver por si mesmas os procesos de predepuración e/ou refrixeración das augas residuais previamente ó seu vertido á rede pública de saneamento.  Tódolos elementos que forman parte das edificacións industriais estarán construídos e rematados dignamente e en bo estado de mantemento.  Os materiais deberán empregar como referencia a Guía de cor de materiais para a Grande Área Paisaxística Galicia Central.  Procurarase a homoxeneización estética do conxunto, a fin de acadar unha mellor integración paisaxística. g) Composición da franxa verde de titularidade privada. Defínese nos marxes sur, leste e oeste da zona de aplicación da ordenanza Industrial, unha franxa verde de uso privado, cuxo fin é o de albergar especies vexetais de porte arbóreo e arbustivo que permitan suavizar a transición entre o ámbito industrial e os solos non desenrolados ou de natureza rústica do seu entorno. Nesta franxa defínese unha reserva mínima de arborado de 20 unidades, que deberá ser distribuída de acordo ás aptitudes e superficie dispoñible do terreo. As especies vexetais elixiranse das consideradas autóctonas no medio natural, tendo en conta dende o punto de vista da súa propia sostibilidade, as necesidades de rego e de mantemento que precisen. h) Características da zona libre de edificación. Os espazos privados non ocupados pola edificación empregarán solucións non impermeables á auga, alo menos nun 30% da súa superficie. Nesta porcentaxe terase en conta a aportación da superficie denominada como franxa verde de uso privado. i) Condicións dos peches. Aplicarase o disposto no artigo 3.2.12 do PXOM de Aranga respecto ás condicións dos peches en solo urbanizable, mais tendo en conta a seguinte limitación:  Altura máxima de peche opaco, 1 m Por riba da liña de peche opaco permitiranse sebes de especies vexetais autóctonas, ou elementos permeables como por exemplo, celosías ou enreixados metálicos. Teranse en conta ademais as recomendacións incluídas na Guía de Cor e Materiais de Galicia para a área paisaxística de Galicia Central. ART.20.–INTERPRETACIÓN DA NORMATIVA NO CONTEXTO DA LEXISLACIÓN SECTORIAL. As condicións urbanísticas fixadas na presente normativa serán de aplicación sempre e cando sexan compatibles con cantas outras limitacións se deriven da lexislación sectorial. Nos casos de existir contradicións entre diferentes normativas e a presente, prevalecerá aquela máis restritiva ou que supoña maior protección. ART.21.–RÉXIME APLICABLE ÁS EDIFICACIÓNS EXISTENTES. As edificacións existentes quedarán integradas na ordenación detallada, que as ubica dentro da aplicación da ordenanza industrial. Polo tanto non entrarán en ningún caso en conflito cos sistemas públicos definidos na MP. Ditas edificacións non se considerarán fóra de ordenación aínda que as súas características non coincidan plenamente cos parámetros definidos pola ordenanza de aplicación. Permitiranse nas instalacións existentes, obras de reforma puntual, mantemento, e ampliación aínda que non se adapten totalmente ás determinacións da ordenación, sempre que se xustifique a inviabilidade da súa adopción, e non se interfira coa definición dos sistemas de titularidade pública. As ampliacións que constitúan volumes independentes adaptaranse en calquera caso integramente ao disposto na ordenanza aplicable. Aranga, 29 de marzo de 2021. O alcalde Asdo.: Alberto Platas Álvarez